ওয়াকফ নিবন্ধনের সময় বাড়ানোর আবেদন সুপ্রিম কোর্টে

নয়াদিল্লি: ওয়াকফ (সংশোধনী) আইন ২০২৫-কে (WAQF 2025) ঘিরে নতুন মোড়। লোকসভার (Lok Sabha) সদস্য আসাদুদ্দিন ওয়াইসি এবার সুপ্রিম কোর্টের (Supreme Court) দ্বারস্থ হলেন। সরকারি পোর্টালে ওয়াকফ সম্পত্তির নিবন্ধনের জন্য সময় বাড়ানোর আবেদন জানিয়েছেন তিনি।

ওয়াইসির পক্ষে আইনজীবী নিজাম পাশা বৃহস্পতিবার প্রধান বিচারপতি বিআর গাভাই, বিচারপতি উজ্জ্বল ভূঁইয়া এবং কে বিনোদ চন্দ্রন-এর বেঞ্চের সামনে বিষয়টি তোলেন। পাশা আদালতে বলেন, “আইনে ছয় মাস সময় দেওয়া হয়েছিল। কিন্তু রায় ঘোষণার পর থেকে পাঁচ মাস কেটে গেছে, এখন হাতে মাত্র এক মাস রয়েছে। সেই কারণেই আমরা সময় বৃদ্ধির আবেদন করছি।”

আরও পড়ুন: ভারতে ক্যাম্পাস খুলবে ব্রিটেনের ৯টি বিশ্ববিদ্যালয়

বিচারপতি বিআর গাভাই-এর নেতৃত্বাধীন বেঞ্চ আবেদনটি নথিভুক্ত করার সম্মতি দিয়েছে বলে জানা গেছে।

উল্লেখ্য, গত ১৪ সেপ্টেম্বর সুপ্রিম কোর্ট ওয়াকফ (সংশোধনী) আইন ২০২৫-এর কিছু ধারা স্থগিত করেছিল। আদালত জানিয়েছিল, বেশ কিছু ধারার ক্ষেত্রে অন্তর্বর্তীকালীন পর্যায়ে কোনও হস্তক্ষেপের প্রয়োজন নেই। তবে ওয়াকফ নিবন্ধনের ধারা নিয়ে আদালত কোনও হস্তক্ষেপ করেনি। ওয়াইসির এই আবেদন গ্রহণযোগ্য হলে, ওয়াকফ সম্পত্তি নিবন্ধনের সময়সীমা আরও কিছুটা বাড়ানো হতে পারে বলে মনে করছে আইনজগত।

দেখুন আরও খবর: